7. desember

7. desember er 341. dagur ársins (342. á hlaupári) samkvæmt gregoríska tímatalinu. 24 dagar eru eftir af árinu.

 Atburðir 
 1431 - Hinrik 6. Englandskonungur var krýndur konungur Frakklands í París.
 1787 - Delaware samþykkti hina nýju stjórnarskrá Bandaríkjanna og varð þar með fyrsta ríkið í sambandinu.
 1881 - Minnisvarði um Jón Sigurðsson forseta var afhjúpaður á gröf hans í Hólavallakirkjugarði í Reykjavík að viðstöddu miklu fjölmenni.
 1933 - Í fyrsta sinn var útvarpað miðilsfundi í Ríkisútvarpinu. Þar kom fram Lára miðill og mælti fyrir munn margra framliðinna.
 1936 - Í Bjarneyjum á Breiðafirði rigndi skyndilega síld og var talið að skýstrókur hefði náð að sjúga upp síldina er hann átti leið yfir sjó.
 1941 - Árásin á Perluhöfn: Japanar réðust á Perluhöfn á Hawaii og drógu þannig Bandaríkin inn í síðari heimstyrjöldina.
 1946 - Fáni Sameinuðu þjóðanna var tekinn upp.
 1970 - Borghese-valdaránið á Ítalíu misfórst. 
 1972 - Appollo 17, síðasta mannaða geimferðin til tunglsins, hélt af stað.
 1975 - Indónesía réðist á Austur-Tímor.
 1980 - Golfklúbburinn Kjölur var stofnaður í Mosfellsbæ.
 1982 - Fyrsta aftakan með eitursprautu fór fram í Texas.
 1983 - Tvær farþegavélar skullu saman á flugvellinum í Madríd með þeim afleiðingum að 90 létust.
 1986 - Stór hluti búlgarska bæjarins Strajica hrundi og 2 létust þegar jarðskjálfti reið yfir.
 1988 - Jarðskjálfti gekk yfir Sovétlýðveldið Armeníu með þeim afleiðingum að nær 25.000 létust.
 1989 - Söngvabyltingin: Sovétlýðveldið Litháen varð fyrst til að afnema einræði kommúnistaflokksins.
 1995 - Geimkanni Galileos fór inn í lofthjúp Júpíters.
 2000 - Hindúahofið Kadisoka fannst við Yogyakarta í Indónesíu.
 2004 - Hamid Karzai tók við embætti sem fyrsti lýðræðislega kjörni forseti Afganistan.
 2005 - Evrópusambandið fór að nota þjóðarlénið .eu sem kom í stað .eu.int.
 2008 - Danski athafnamaðurinn Stein Bagger gaf sig fram við lögreglu eftir að hafa verið eftirlýstur af Interpol.
 2009 - Ráðstefna Sameinuðu þjóðanna um loftslagsbreytingar 2009 hófst í Kaupmannahöfn.
 2010 - Ástralski blaðamaðurinn Julian Assange var handtekinn í London grunaður um kynferðisbrot.
 2013 - Níundi ráðherrafundur Alþjóðaviðskiptastofnunarinnar samþykkti Balípakkann um alþjóðlegar viðskiptahindranir.
 2018 - Alþjóðafjarskiptasambandið lýsti því yfir að fyrir lok þessa árs hefði yfir helmingur mannkyns aðgang að Internetinu.

 Fædd 
 521 - Kólumkilli, írskur munkur (d. 597).
 1545 - Henry Stuart, lávarður af Darnley, eiginmaður Maríu Skotadrottningar (d. 1567).
 1598 - Gian Lorenzo Bernini, ítalskur myndhöggvari (d. 1680).
 1637 - Bernardo Pasquini, ítalskt tónskáld (d. 1710).
 1691 - Ólafur Gíslason, biskup í Skálholti frá 1747 (d. 1753).
 1823 - Leopold Kronecker, þýskur stærðfræðingur (d. 1891).
 1871 - Þórður Tómasson, prestur í Danmörku (d. 1931).
 1880 - Gísli Sveinsson, íslenskur stjórnmálamaður (d. 1959).
 1900 - Christian Matras, færeyskur málfræðingur (d. 1988).
 1918 - Jórunn Viðar, íslenskt tónskáld (d. 2017).
 1918 - Max Merkel, austurrískur knattspyrnuþjálfari (d. 2006).
 1926 - Sigríður Hagalín, íslensk leikkona (d. 1992)
 1928 - Noam Chomsky, bandarískur málfræðingur.
 1948 - Kristín Pálsdóttir, íslenskur kvikmyndaleikstjóri.
 1949 - Tom Waits, bandarískur tónlistarmaður.
 1952 - Gisèle Pelicot, þolandi í Mazan-nauðganamálinu í Frakklandi og femínísk baráttukona.
 1956 - Larry Bird, bandarískur körfuknattleiksmaður
 1956 - Chuy Bravo, bandarískur leikari (d. 2019).
 1956 - Guðrún Pálsdóttir, fyrrum bæjarstjóri Kópavogs.
 1962 - Ólafía Hrönn Jónsdóttir, íslensk leikkona.
 1963 - Mark Bowen, velskur knattspyrnumaður.
 1965 - Þórdís Lóa Þórhallsdóttir, íslensk stjórnmálakona.
 1971 - Chasey Lain, bandarísk klámstjarna.
 1977 - Dominic Howard, enskur trommuleikari (Muse).
 1980 - John Terry, enskur knattspyrnumaður.
 1981 - Árni Már Valmundarson, útvarpsmaður.
 1984 - Marko Vujin, serbneskur handknattleiksmaður.
 1984 - Þorbjörg Alda Birkis Marinósdóttir, íslensk fjölmiðlakona.
 1988 - Emily Browning, áströlsk leikkona.
 2003 - Katarína Amalía Hollandsprinsessa.

 Dáin 
 43 f.Kr. - Cíceró, rómverskt skáld (f. 106 f.Kr.).
 283 - Eutychianus páfi.
 1254 - Innósentíus 4. páfi.
 1279 - Boleslás 5., konungur Póllands (f. 1226).
 1641 - Albrekt Friðrik af Barby-Mühlingen, þýskur greifi (f. 1597).
 1815 - Michel Ney, franskur marskálkur, tekinn af lífi (f. 1769).
 1879 - Jón Sigurðsson forseti (f. 17. júní 1811).
 1902 - Thomas Nast, bandarískur skopmyndateiknari (f. 1840).
 1906 - Élie Ducommun, svissneskur blaðamaður (f. 1833).
 1936 - Baldvin L. Baldvinsson, vesturíslenskur ritstjóri (f. 1856).
 1947 - Nicholas Murray Butler, bandarískur heimspekingur (f. 1862).
 1985 - Robert Graves, enskt skáld (f. 1895).
 1995 - Masashi Watanabe, japanskur knattspyrnumaður (f. 1936).
 2011 - Harry Morgan, bandarískur leikari (f. 1915).
 2014 - Mango, ítalskur söngvari (f. 1954).
 2016 - Paul Elvstrøm, danskur siglingamaður (f. 1928).
 2020 - Charles Yeager, bandarískur flugmaður (f. 1923).

Flokkur:Desember